Harald Bøckman

Lars Harald Bøckman (født 1945) er en norsk forsker ved Senter for utvikling og miljø ved Universitetet i Oslo. Han er sinolog, regnes som ekspert på kinesisk språk, kultur, historie og politikk, og er koordinator for Nettverk for Asiastudier. 

Hans faglige hovedbeskjeftigelse er Kinas politiske kultur og historie. Bøckman har også skrevet om kinesisk litteratur og oversatt kinesisk filosofi, poesi og prosa til norsk.

Han engasjerte seg på 1960-tallet på venstresiden, og var på 1970-tallet aktiv i ml-bevegelsen. I 1966 ble han medlem av Sos-stud og Suf-stud. Han var med i SUF(m-l) fram til 1973 og i AKP(m-l) fra partistiftelsen i 1973 til 1976.Side 21, ml-boka, elektronisk bonusutgave, Kaderprosjektet (2004) 

Bøckman var leder for Vennskapssambandet Norge-Kina fra 1973 til 1976, og var på denne tiden sentral i arbeidet med å arrangere såkalte «vennskapsturer» fra Norge til Kina.Side 21 - 25, ml-boka, elektronisk bonusutgave, Kaderprosjektet (2004)  I 1991 var han en av initiativtakerne da Nordisk forening for Kinastudier ble opprettet, og ble leder for foreningen fra 1993 til 1995. Fra 1992 til 1994 var han styremedlem i Europeisk forening for Kinastudier, og fra 1994 til 1996 generalsekretær.Nettsidene til senter for utvikling og miljø (besøkt 27. juli 2013)

I forbindelse med en tur som guide til Kina samtidig med avviklingen av Sommer-OL 2008 ble Bøckman nektet visum. Bakgrunnen var trolig at han har vært en uttalt kritiker mot regimet ved flere tilfeller. Bøckman krevde i etterkant en unnskyldning fra Kinas ambassade. Han ble også nektet innreisevisum i 2015, da han ville delta på verdenskongressen for historikere i Jinan.

 Bibliografi 

 På norsk 
 2011: Kvinnestemmer i Kinas eldste poesi (gjendiktninger) 
 2000: Gå mot vinteren : dikt i utvalg (Bei Dao; utvalg og gjendiktning ved Harald Bøckman)
 1999: Kunsten å krige, etter Sun Zi, Gyldendal  
 1995: Det politiske spillet om Kinas framtid. Refleksjoner ved et epokeskifte, Cappelen

 På kinesisk 
 2011: Wo zhanzhe, wo shoudeliao (oversettelse av Olav H. Hauge til kinesisk)

 Referanser 

 Eksterne lenker 
 Om Bøckman på nettsidene til Senter for utvikling og miljø (besøkt 27. juli 2013)

Kategori:Norske sakprosaforfattere
Kategori:Norske oversettere
Kategori:Norske sinologer
Kategori:Norske områdehistorikere
Kategori:Personer fra Asker kommune
Kategori:Bøckman